CELEX: 32014D0032
Language: bg
Date: 2014-07-09 00:00:00
Title: 2014/527/ЕС: Решение на Европейската централна банка от 9 юли 2014 година за отмяна на Решение ЕЦБ/2013/22 относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър и на Решение ЕЦБ/2013/36 относно допълнителни временни мерки по отношение на операции по рефинансиране на Евросистемата и допустимост на обезпечения (ЕЦБ/2014/32)

13.8.2014   
            
            
               BG
            
            
               Официален вестник на Европейския съюз
            
            
               L 240/26
            
         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 9 юли 2014 година
   за отмяна на Решение ЕЦБ/2013/22 относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър и на Решение ЕЦБ/2013/36 относно допълнителни временни мерки по отношение на операции по рефинансиране на Евросистемата и допустимост на обезпечения
   
      (ЕЦБ/2014/32)
   
   
      (2014/527/ЕС)
   
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18 и член 34.1, второ тире от него,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1), и по-специално раздел 1.6 и раздели 6.3.1 и 6.3.2 от приложение I към тях,
   като има предвид, че:
   
               (1)
            
            
               Съдържанието на решения ЕЦБ/2013/22 (2) и ЕЦБ/2013/36 (3) следва да бъде включено в Насоки ЕЦБ/2013/4 (4) — основния правен акт, уреждащ временните мерки по отношение на операциите по рефинансиране на Евросистемата и допустимост на обезпечения.
            
         
               (2)
            
            
               От съображения за яснота и съгласуваност и с оглед опростяване на рамката за обезпеченията на Евросистемата тези стъпки са приложени посредством преработване на Насоки ЕЦБ/2013/4.
            
         
               (3)
            
            
               Поради това решения ЕЦБ/2013/22 и ЕЦБ/2013/36 следва да бъдат отменени,
            
         ПРИЕ НАСТОЯЩОТО РЕШЕНИЕ:
   Член 1
   Отмяна на решения ЕЦБ/2013/22 и ЕЦБ/2013/36
   1.   Решения ЕЦБ/2013/22 и ЕЦБ/2013/36 се отменят с действие от 20 август 2014 г.
   2.   Препращанията към отменените решения се тълкуват като препращания към Насоки ЕЦБ/2014/31.
   Член 2
   Влизане в сила
   Настоящото решение влиза в сила на 9 юли 2014 г.
   
      Съставено във Франкфурт на Майн на 9 юли 2014 година.
      
         
            Председател на ЕЦБ
         
         Mario DRAGHI
      
   
   
      (1)  ОВ L 331, 14.12.2011 г., стр. 1.
   
      (2)  Решение ЕЦБ/2013/22 от 5 юли 2013 г. относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър (ОВ L 195, 18.7.2013 г., стр. 27).
   
      (3)  Решение ЕЦБ/2013/36 от 26 септември 2013 г. относно допълнителни временни мерки по отношение на операции по рефинансиране на Евросистемата и допустимост на обезпечения (ОВ L 301, 12.11.2013 г., стр. 13).
   
      (4)  Насоки ЕЦБ/2013/4 от 20 март 2013 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (ОВ L 95, 5.4.2013 г., стр. 23).